ผมอายุ 46 ปี- มีอาการแน่นหน้าอก (บอกไม่ถูกว่าเป็นแบบไหน แต่คือรู้สึกไม่สบายหน้าอก) ไม่ได้รู้สึกเจ็บมาก แต่ออกแนวรำคาญ เป็น ๆ หาย- เวลาหายใจลึก ๆ หรือ ไอ ก็ปกติ ไม่มีอาการเจ็บ- ทานข้าวไม่ค่อยลง ไม่อยากอาหาร ต้องดื่มน้ำระหว่างทานข้าวด้วย(เมื่อก่อนไม่เป็น) บางครั้งเหมือนมีลมตีขึ้นมา ต้องเรอเล็กน้อยระหว่างทานอาหาร- อาการไม่อยากอาหารเป็นมาประมาณ 2 อาทิตย์ ตอนแรกจะเป็นเล็กน้อย เหมือนอาหารไม่ถูกปาก แต่ช่วง 1 อาทิตย์หลัง จะทานได้ลดลงมาก- เมื่อ 4 วันที่แล้วรู้สึกอาการทางหน้าอกจะเป็นนานขึ้น และแรงขึ้นจึงไปพบแพทย์ แพทย์ทำสแกนคลื่นไฟฟ้าหัวใจ ก็ปกติ แล้วให้ยามาทาน 1 ชุด 5 เม็ดตอนเช้า ก่อนอาหาร 1 ชั่วโมง ห้ามแบ่งเม็ดยา (จำชื่อยาไม่ได้ครับ ไม่ได้เอามาด้วย น่าจะพวกยาลดการหลั่งกด ไม่แน่ใจ)- ตอนนี้ทานยาได้ 3 วันอาการที่หน้าอกลดน้อยลง แต่อาการไม่อยากอาหารยังคงเหมือนเดิม- อาการเพิ่มเติม1. ไอนาน ๆ ครั้ง2. ก่อนหน้าไปพบแพทย์ 2 วันเคยเจ็บคอกลืนอาหารลำบาก เป็นได้ 2 วันก็หาย3. มีอาการ Office Syndrome มีอาการปวดบ่าคอไหล่ ก่อนหน้านี้ตีแบดบ้าง แต่ตอนนี้ตีไม่ได้แล้ว เลยยี่งเป็นกันใหญ่ (ตอนพบแพทย์ ได้ตอบปฎิเสธที่แพทย์ถามว่ามีอาการปวดร้าวลงแขน หรือ ไม่ เพราะเข้าใจว่าที่ปวดอยู่เป็นอาการ Office Syndrome)4. 2 วันนี้มีอาการเหมือนปวดเกร็งที่ท้อง นิด ๆ แทบไม่รู้สึก5. เคยวัดอุณหภูมิ ได้มากสุด 37 องศา แต่ปกติจะ 36.7-36.9 (วัดใต้ลิ้น เป็นแบบ Digital ของ Omron)6. ที่ผ่านมาเคยมีอาการเหมือนเรอเอาน้ำย่อยมาที่คอ รู้สึกแสบคอ แต่นาน ๆ เป็นที ปีหนึ่งอาจจะเป็นสักครั้งหรือ 2 ครั้งคำถามครับ- ผมน่าจะเป็นโรคอะไรหรือครับ- อาการไม่อยากอาหารจะหายหรือเปล่าครับ อีกนานหรือเปล่าครับ- มีโอกาสที่จะติดเชื่อ Covid-19 หรือเปล่าครับ (ที่อ่านเจอบางคนไม่มีไข้ก็ตรวจพบ)ขอบมากครับ
สวัสดีค่ะ อาการแน่นหน้าอก ทานไม่ค่อยได้ มีอาการเรอนั้น ไม่ใช่อาการที่พบได้บ่อยในโรคไวรัส covid 19 จากอาการที่กล่าวไปเด่นไปทางระบบทางเดินอาหาร จึงอาจจะนึกถึงโรคในกลุ่มกรดไหลย้อน กระเพาะอาหารอักเสบหรือมีแผลในกระเพาะอาหารได้มากกว่า สาเหตุอื่นๆที่ยังเป็นไปได้กรณีแน่นอก เช่นเกี่ยวกับความผิดปกติของหัวใจเช่นหัวใจขาดเลือด หัวใจเต้นผิดจังหวะ หรือมีปอดติดเชื้อ กล้ามเนื้ออักเสบที่หน้าอก เป็นต้นจากประวัติคิดถึงกรดไหลย้อนได้มากที่สุด เพราะแสบคอ และเรอชัดเจน โดยเป็นภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นส่วนโรคไวรัส covid 19 นั้น จากอาากรเบื้องต้นยังไม่เหมือนมากนัก โดยไวรัส covid 19 มักมีอาการหลักที่ทางเดินหายใจ ทำให้มีอาการไอแห้งๆหรือไอมีเสมหะก็ได้ คัดจมูก น้ำมูกไหล อาจหอบเหนื่อย ร่วมกับมีไข้เกิน 37.5 องศา แนะนำการไปพบแพทย์หากคิดว่ามีอาการตรงกับที่กล่าวมา ร่วมกับมีประวัติเสี่ยงเรื่องการเดินทางไปต่างประเทศหรือไปยังสถานที่แออัดหรือสัมผัสใกล้ชิดกับผู้ป่วยโรคดังกล่าวค่ะ